b"\n_START_ARTICLE_\nManuel Francisco Quintanar D\xc3\xadez\n_START_SECTION_\nBiografia\n_START_PARAGRAPH_\nNascut el 10 de mar\xc3\xa7 de 1969 a Val\xc3\xa8ncia, es va llicenciar en dret a la Universitat de Navarra i es va doctorar en la mateixa especialitat per la Universitat de Bolonya._NEWLINE_Expert en criminologia i professor titular de dret penal a la Universitat Rey Juan Carlos, la Universitat d'Extremadura i la Universitat Complutense de Madrid, el 2013 es va convertir en subdelegat del Govern espanyol a la Comunitat de Madrid. Va arribar a exercir com a delegat en funcions durant la convalesc\xc3\xa8ncia de Cristina Cifuentes a causa del seu accident de moto. Entre 2013 i 2014 va presidir la Ag\xc3\xa8ncia Espanyola de Protecci\xc3\xb3 de la Salut en l'Esport (antiga Ag\xc3\xa8ncia Antidopatge)._NEWLINE_Va ser incl\xc3\xb2s en el lloc n\xc3\xbamero 28 de la llista del Partit Popular (PP) per a les eleccions a l'Assemblea de Madrid de 2015, i va resultar elegit diputat regional de la desena legislatura. Nomenat poc m\xc3\xa9s tard per Cristina Cifuentes secretari del Consell de Govern de la Comunitat de Madrid, va ser baixa en el parlament auton\xc3\xb2mic el 30 de juny de 2015, i va ser reempla\xc3\xa7at com diputat per Mar\xc3\xada Nadia \xc3\x81lvarez Padilla."